2 Gompieno go itumedisa tota go nna mo phuthegong e e mo lefatsheng lotlhe e maloko a yone a latelang sekao se se tlhomilweng ke Bakeresete bao ba lekgolo la ntlha la dingwaga. Re ikemiseditse go ikobela taelo ya ga Jesu ya go bontshana lorato lwa mmatota. Le fa go ntse jalo, mo metlheng eno ya bofelo, batho ka kakaretso ga ba ikanyege e bile ga ba bontshe lorato lwa tlholego. (2 Tim. 3:1-3) Gantsi fa ba nna ditsala ga ba nne ditsala tsa mmatota, mme ba ikakanyetsa ba le bosi. Gore re bontshe gore re Bakeresete ba boammaaruri, ga re a tshwanela go nna le mekgwa eo. Ka jalo, a re sekasekeng dipotso tseno: Ke eng se se dirang gore batho ba nne ditsala tsa mmatota? Re ka nna jang le ditsala tse di molemo? Ke eng se se ka dirang gore re tshwanelwe ke go fedisa botsala jwa rona le mongwe? Mme re ka dira jang gore re tswelele re na le ditsala tse di molemo?